

**คำสั่งองค์การบริหารส่วนตำบลหนองหมากฝ้าย**

**อำเภอวัฒนานคร จังหวัดสระแก้ว**

**ที่ / 2566**

**เรื่อง แต่งตั้งคณะกรรมการศูนย์บริการร่วมองค์การบริหารส่วนตำบลหนองหมากฝ้าย (One Stop Service)**

 ตามที่ องค์การบริหารส่วนตำบลหนองหมากฝ้าย ได้ประกาศจัดตั้งศูนย์บริการร่วมองค์การบริหารส่วนตำบลหนองหมากฝ้าย (One Stop Service)ขึ้นเมื่อวันที่ 10 ตุลาคม 2566 เพื่อลดขั้นตอนการให้บริการแก่ประชาชนในการใช้บริการต่างๆ โดยให้บริการลงทะเบียนเด็กแรกเกิด (ครัวเรือนยากจนและที่เสี่ยงความยากจน) บริการประสานการทำบัตรผู้พิการ บริการช่วยเหลือผู้ประสบปัญหาทางสังคม (ผู้ด้อยโอกาส/คนไร้ที่พึ่ง) บริการป้องกันและบรรเทา สาธารณภัยบริการเสียภาษีต่างๆ บริการแจ้งเหตุประปาขัดข้อง บริการขออนุญาตก่อสร้าง รื้อถอนอาคาร การขุด-ถมดิน บริการขอข้อมูลข่าวสารทางราชการ บริการรับเรื่องราวร้องเรียน ร้องทุกข์ นั้น

 เพื่อกำกับดูแลให้การบริการของศูนย์บริการร่วม (One Stop Service)มีประสิทธิภาพรวดเร็ว ประชาชนเกิดความพึงพอใจสูงสุด จึงแต่งตั้งเจ้าหน้าที่รับผิดชอบประจำศูนย์บริการร่วมองค์การบริหารส่วนตำบลหนองหมากฝ้าย (One Stop Service) ดังนี้

 **1. คณะกรรมการศูนย์บริการร่วมองค์การบริหารส่วนตำบลหนองหมากฝ้าย (One Stop Service) ประกอบด้วย**

 1.1 นายกองค์การบริหารส่วนตำบลหนองหมากฝ้าย ประธานกรรมการ

 1.2 รองนายกองค์การบริหารส่วนตำบลหนองหมากฝ้าย กรรมการ

 1.3 ปลัดองค์การบริหารส่วนตำบลหนองหมากฝ้าย กรรมการ

 1.4 รองปลัดองค์การบริหารส่วนตำบลหนองหมากฝ้าย กรรมการ

 1.5 ผู้อำนวยการกองคลัง กรรมการ

 1.6 ผู้อำนวยการกองช่าง กรรมการ

 1.7 หัวหน้าสำนักปลัด กรรมการ

 1.8 นักพัฒนาชุมชน กรรมการ

 1.9 เจ้าพนักงานป้องกันและบรรเทาสาธารณภัย กรรมการ

 1.10 ผู้ช่วยเจ้าพนักงานจัดเก็บรายได้ กรรมการ

 1.11 เจ้าพนักงานธุรการ กรรมการ/เลขานุการ

 1.12 ผู้ช่วยเจ้าพนักงานธุรการ กรรมการ/ผู้ช่วยเลขานุการ

 **มีหน้าที่** อำนวยการดูแล ควบคุม ตรวจสอบ ติดตามและประเมินผลและแก้ไขปัญหาอุปสรรค ต่าง ๆ และปฏิบัติหน้าตามที่ได้รับมอบหมาย ในการดำเนินงานประจำศูนย์บริการร่วม (One Stop Service) ของ องค์การบริหารส่วนตำบลหนองหมากฝ้าย ให้สำเร็จลุล่วง ตามวัตถุประสงค์ ตลอดทั้งให้คำแนะนำให้ความอนุเคราะห์ช่วยเหลือในการดำเนินการให้สำเร็จลุล่วง

 ผู้ที่ได้รับการแต่งตั้งให้ปฏิบัติหน้าที่โดยเคร่งครัด หากมีปัญหาอุปสรรคขัดข้องประการใด ให้รายงานผู้บังคับบัญชาทราบตามลำดับ เพื่อพิจารณาดำเนินการแก้ไขต่อไป

 ทั้งนี้ ตั้งแต่บัดนี้ เป็นต้นไป

 สั่ง ณ วันที่ เดือน ตุลาคม พ.ศ. 2566

 (ลงชื่อ)

 (นางสาวนิภาพร ถาวรยิ่ง)

 นายกองค์การบริหารส่วนตำบลหนองหมากฝ้าย